**REŠITVE UČNEGA LISTA O PREMEM IN ODVISNEM GOVORU**

**1. Preberi besedili.**

A

– A imaš tudi ti pametni telefon?

– Seveda ga imam.

– A ga imaš tudi v šoli?

– Ja, vendar je izključen.

**B**

Matjaž je vprašal Boštjana: "A imaš tudi ti pametni telefon?" Boštjan mu je odgovoril:

"Seveda ga imam." Matjaž je vprašal Boštjana, ali ga ima tudi v šoli. Boštjan mu je odvrnil,

da ga ima tudi v šoli, vendar je izključen.

**2. Dopolni poved. Vstavi besedi poročani in prvotni.**

Prvo besedilo je zapis prvotnega govora, drugo besedilo pa je poročani govor.

**3. V prvi povedi v drugem besedilu z zeleno barvo podčrtaj spremni stavek, z rdečo pa**

**dobesedni navedek.**

**4. Dopolni poved. Vstavi besedi premi in odvisni.**

Prva poved v drugem besedilu je primer premega govora, tretja pa je primer odvisnega govora.

**5. Na koncu povedi pripiši prava ločila.**

Novinar je vprašal Rebeko Dremelj: »Kateri je bil tvoj najljubši predmet v osnovni šoli?«

Rebeka je brez premišljevanja odgovorila: »Angleščina.«

Modro je vzkliknila: »Že takrat sem vedela, da znanje tujih jezikov v življenju pride vedno prav!«

**6. Povedi iz 5. naloge napiši tako, da boš zamenjal zaporedje spremnega stavka**

**in dobesednega navedka.**

»Kateri je bil tvoj najljubši predmet v osnovni šoli?« je novinar vprašal Rebeko Dremelj.

»Angleščina,« je brez premišljevanja odgovorila Rebeka.

»Že takrat sem vedela, da znanje tujih jezikov v življenju pride vedno prav!« je modro vzkliknila.

**7. Premi govor pretvori v odvisnega.**

Andraž nas je vprašal, kje smo hodili toliko časa.

Zdravnica je rekla bolniku, da ima vneto grlo.

Sošolka me je opozorila, naj je ne cukam za lase.

Tine je vprašal Andreja, ali bosta pripravila plakat ali računalniške prosojnice.

**8. Odvisni govor pretvori v premega.**

Učitelj je vprašal Petra: »Kaj je narobe s tabo?«

Peter mu je odgovoril: »Utrujen sem zaradi tekme.«

Učitelj mu je svetoval: »Naslednjič raje ostani doma.«